Spoštovani starši,

v petek, pozno popoldne smo vrtci prejeli okrožnico MIZŠ v zvezi s ponovnim odprtjem vrtca. Okrožnica zajema priporočila in smernice NIJZ, po katerih bo vrtec pripravil podrobne načrte za posamezne dnevne aktivnosti. Tekom tedna vas bomo seznanili z vsemi informacijami in postopki, ki jih bomo v vrtcu izvajali v tem času. Na spletni strani bomo objavili gradiva.

Prva naloga vrtca je pridobitev števila otrok, ki bodo **od ponedeljka 18. 5. 2020 do petka, 22. 5. 2020** ponovno prišli v vrtec. Starše prosimo, da podpisano napoved prisotnosti pošljete po e-asistentu svoji vzgojiteljici, do **torka, do 10. ure.**

Ob prijavi bodite pozorni na omejitve, ki so določene v dokumentu »Opredelitev zdravstvenih omejitev za otroke in dijake v času sproščanja ukrepov glede epidemije SARS – 2 – CoV (obisk vrtcev, šolskega pouka, izvedba mature in priprava na maturo)«, ki vam ga prilagamo.

Prijave otrok v vrtec bomo v skladu z navodili pobirali tedensko, prav tako boste ob vsaki novi prijavi podpisali novo izjavo.

Vse, ki se boste odločili vključiti vašega otroka v vrtec, morate prvi dan ob prihodu prinesti še podpisano IZJAVO (priloga).

V vrtcu se bomo potrudili, da bo prehod iz domačega v vrtčevsko okolje čim bolj mehak in prijazen do otrok.

Zahvaljujemo se vam za odgovor in se veselimo ponovnega srečanja z vami.

Ravnateljica:

Irena Čengija Peterlin, I. r.